o
DEREK PRINCE: PELASTUKSEN VASTAANOTTAMINEN II
OSA 1
Jatkamme opetusta pelastuksen vastaanottamisesta.
Edellisissä ohjelmissa kerroin, -
että pelastus ei ole pelkästään syntien anteeksisaamista.
Se ei ole pelkästään uudestisyntymistä.
Pelastuminen on jatkuva prosessi.
UT:n kreikassa käytetty sana pitää pelastamisen lisäksi sisällään -
monia muita Jeesuksen ristintyön kautta saatuja siunauksia: -
parantumista, pahoista hengistä vapautumista, -
kuolleista herättämistä ja varjelusta tässä elämässä.
Raamattu on ainoa kirja, -
joka kertoo ihmiskunnan ongelmien todellisen syyn.
Raamattu ainoana tarjoaa myös ratkaisun.
Ongelmien syy on synti. Uhri on ainoa korjauskeino.
Ainoa kelpaava syntiuhri oli Jeesuksen ristinkuolema.
Jeesus huusi: "Se on täytetty!" Jeesuksen sanat pitivät paikkansa.
Siitä lähtien pelastus on ollut täydellisen täydellinen ja valmis.
Yksi tapa katsoa ja ymmärtää Jeesuksen ristinkuolemaa -
sisältyy sanaan "vaihtokauppa".
Ristillä toteutui jumalallinen vaihtokauppa.
Jumala siirsi Jeesuksen ylle kaiken sen pahuuden, -
jonka olisi kuulunut olla meidän yllämme.
Sen tilalle saimme synnittömän Jeesuksen kaiken hyvyyden.
Rangaistus tuli Jeesuksen ylle, jotta me saisimme kaiken hyvän.
Tarkastelimme tätä vaihtokauppaa kahdeksasta eri näkökulmasta.
Mainitsen ne uudelleen lyhyesti, ennen kuin jatkamme.
En tiedä, pidätkö arvossa sitä, -
että uskonkappaleita toistetaan ääneen.
Palaamme tähän mielenkiintoiseen asiaan myöhemmin, -
mutta ulkoa opetteleminen on hepreaksi "opetella suullaan".
Englanniksi se on: "opetella sydämellään".
Kumpikin on totta. Jos suullaan toistaa, asia menee sydämeen.
Ihmisen sydämessä olevat ajatukset tulevat ulos suusta.
Mitä enemmän vakuuttaa itselleen sitä, mihin uskoo, -
sitä enemmän usko vahvistuu.
Mitä enemmän uskoo, sitä enemmän vakuuttuu.
Valitettavasti sama pätee myös toisin päin.
Ellei vakuuta sitä itselleen, lakkaa uskomasta.
Jos lakkaa uskomasta, lakkaa myös vakuuttamasta.
Olemme joko positiivisessa uskon ja vakuutuksen kierteessä -
tai negatiivisessa epäuskon ja epävarmuuden kierteessä.
Valitaan siis positiivinen kierre.
Käydään läpi vaihtokaupan kahdeksan ominaisuutta.
Käytä taas käsiäsi.
Tämä tuntuu lapselliselta, mutta Jeesus sanoi, -
että Taivaan valtakuntaan pääsevät lasten kaltaiset.
Käytännön teot ovat tärkeitä.
Smith Wigglesworth tapasi sanoa, että usko on teko.
Usko näkyy aina tekoina.
Yorkshiren murteella se tuli erityisen painokkaasti.
Tapaan usein kertoa Wigglesworthin saarnasta.
Ihmiset eivät vastaanottaneet sitä.
Paikalla oli opettaja, joka oli perehtynyt puhetaitoon.
Hän ehdotti, että hän toistaisi Wigglesworthin sanat.
Wigglesworth sanoi Yorkshiren murteella: "Usko on teko."
Mies sanoi: "Usko on teko."
Kumpikin käy päinsä.
On tekoja, jotka ilmaisevat uskoa.
Käytämme vasenta kättä pahaan, oikeaa hyvään.
Kun sanon ensimmäisen osan, osaatte sanoa jälkimmäisen osan.
Jeesusta rangaistiin, jotta me saisimme anteeksi.
Jeesusta haavoitettiin, jotta me parantuisimme.
Jeesus tehtiin synniksi meidän syntiemme edestä, -
jotta me olisimme vanhurskaita Hänen vanhurskaudestaan.
Jeesus kuoli edestämme, jotta me saisimme osaksemme Hänen elämänsä.
Jeesus tuli kiroukseksi, jotta me saisimme siunauksen.
Jeesus kärsi köyhyytemme, jotta saisimme Hänen yltäkylläisyytensä.
Jeesus kantoi häpeämme, jotta me saisimme Hänen kunniansa.
Jeesus kantoi torjuntamme, jotta saisimme Hänen hyväksyntänsä.
Jatkan toisella sanalla, joka kokemukseni mukaan auttaa -
ymmärtämään Jeesuksen uhria.
Tuo sana on samastuminen.
Samastuminen tarkoittaa samaksi yhdistymistä, -
toisen sijaan asettumista.
Uskon, että ristillä tapahtui kaksinkertainen samastuminen.
Siinä on kaksi eri näkökulmaa.
Ensinnäkin Jeesus viimeisenä Aadamina -
samastui Aadamin suvun kanssa.
Hän otti kannettavakseen rangaistuksen meidän puolestamme.
Jeesus maksoi kuolemallaan meidän synneistämme.
Pelastus tulee, kun vastaamme toiseen samastumiseen.
Me samastumme Jeesukseen Hänen kuolemassaan, -
hautaamisessa, eläväksi tekemisessä, herättämisessä -
ja valtaistuimelle nousemisessa.
Silloin astumme sisään Hänen voittoonsa.
Jeesus on saattanut samastumisensa täydellisesti loppuun.
Otamme sen omaksemme samastumalla kaikkeen, -
mitä tapahtui Jeesuksen kuoleman jälkeen.
Tarkastellaan ensin kahta mahtavaa nimeä.
Ne löytyvät 1. Kor. 15:45:stä.
Kristityt käyttävät näitä nimiä usein väärin.
On tärkeää ymmärtää ne oikein.
Jakeessa 45 Paavali sanoo: "Onkin kirjoitettu:" -
"Ensimmäisestä ihmisestä, Aadamista, tuli elävä olento."
"Mutta viimeisestä Aadamista tuli eläväksi tekevä henki."
J. 47: "Ensimmäinen ihminen on maallinen, maasta lähtöisin," -
"toinen ihminen on taivaasta."
Nimet ovat "viimeinen Aadam" ja "toinen ihminen".
Jeesusta on virheellisesti kutsuttu toiseksi Aadamiksi.
Häntä kutsutaan viimeiseksi Aadamiksi ja toiseksi ihmiseksi.
Jeesus kuoli ristillä viimeisenä Aadamina.
Hän ei ollut viimeinen ajassa, vaan siinä mielessä, -
että Aadamin suvun synnit tulivat Hänen ylleen.
Kun Jeesus haudattiin, synnit asetettiin pois.
Kun Hän nousi kolmantena päivänä, Hän nousi toisena ihmisenä.
Hän oli aivan uuden- tyyppinen ihminen.
Hän oli ensimmäinen Immanuelin rodun edustaja.
Hän on ruumiin pää, ensimmäisenä syntynyt.
Uudestisyntymän kautta meidät samastetaan -
Hänen ylösnousemukseensa ja sen jälkeisiin tapahtumiin.
Apostoli Pietari kirjoittaa 1. Piet. 1:ssä.
1. Piet. 1:3: -
"Ylistetty olkoon meidän Herramme Jeesuksen Jumala ja Isä!"
"Suuressa laupeudessaan Hän on synnyttänyt meidät uuteen elämään."
"Hän on antanut elävän toivon herättämällä Jeesuksen kuolleista."
Kun samastumme Kristukseen, synnymme uuteen ihmislajiin, -
jumalihmisen rotuun.
Sanotaan, että Herra tekee kaiken uudeksi.
Se on uusi rotu, jossa yhdistyvät Jumalan ja ihmisen luonto.
Tarkastellaan samastumisen muutamia ominaisuuksia.
Jeesus kuoli viimeisenä Aadamina.
Paavali vahvistaa sen Room. 6:ssa.
Room. 6, jakeet 6 ja 11.
Tämä on osa Paavalin pitkästä lauseesta.
"Tiedämme, että vanha minämme on Hänen kanssaan ristiinnaulittu," -
"jotta tämä syntinen ruumis menettäisi valtansa" -
"emmekä enää olisi synnin orjia."
Paavali sanoi: "tiedämme". Monet kristityt eivät tiedä.
Tämä on historiallinen tosiasia.
Kun Jeesus kuoli ristillä, -
vanha minämme, kapinallinen, langennut Aadamin luonto -
ristiinnaulittiin Hänen kanssaan.
Vanha ihminen on korjauskelvoton.
Jumala ei yritä parannella sitä.
Hän ei lähetä sitä kirkkoon eikä yritä opettaa sille Kirjoituksia.
Ainoa ratkaisu on teloitus.
Ratkaisu on teloitus.
Armon sanoma on se, että teloitus toimeenpantiin 2000 vuotta sitten -
Golgatan ristillä.
Meidän vanha ihmisemme ristiinnaulittiin Jeesuksessa.
Paavali palaa tähän jakeessa 11.
"Ajatelkaa tekin samoin itsestänne:" -
"te olette kuolleet pois synnistä ja elätte Jumalalle Kristuksessa."
Jumalan työ ristillä on loppuun- saatettu historiallinen tosiasia.
Se on totta, uskoimmepa tai emme.
Kun tiedämme ja uskomme sen, se tekee työtään meissä.
Meidän täytyy sanoa: -
"Vanha langennut minäni kuoli ristillä Jeesuksen kanssa."
Se on ratkaisu.
Kuolema on ainoa tie ulos langenneesta Aadamin luonnosta.
Tie kulkee Jeesuksen ristinkuoleman kautta.
Paavali sanoo: "Te olette kuolleet pois synnistä."
Tämä on tullut minulle hyvin eläväksi.
Kerron kuvitteellisen tarinan hyvin pahasta miehestä.
Uskonnollisten ihmisten silmissä hän oli kauhea.
Hän joi viskiä, kiroili, haukkui vaimoaan ja lapsiaan, -
ja katsoi luokattomia TV-ohjelmia.
Hänen vaimonsa ja lapsensa olivat uskovia.
Sunnuntai-iltaisin he menivät salaa evankeliumin iltoihin.
Mies kirosi heidät.
Eräänä sunnuntai-iltana mies istui sohvalla sikari suupielessä.
Pöydällä oli viskilasi, ja TV pauhasi.
Muulla perheellä oli ollut hyvä ilta evankeliointikokouksessa.
He palasivat täynnä Henkeä.
He lauloivat ylistyslauluja.
He astuivat huoneeseen, lopettivat laulamisen ja odottivat kirouksia.
Kirouksia ei kuulunut.
Sikari savusi tuhkakupissa, mutta mies ei polttanut.
Viskilasi oli pöydällä, mutta mies ei juonut.
Mies istui liikkumatta.
Hän oli kuollut sydänkohtaukseen.
Hän oli kuollut synnille.
Synnillä ei enää ollut otetta häneen.
Synnillä ei ollut enää valtaa.
Synti ei saanut häntä enää toimimaan.
Hän oli kuollut synnille.
Paavali kehottaa meitäkin kuolemaan synnille.
Synnillä ei ole enää valtaa meihin.
Synti ei enää kiehdo eikä saa meitä toimimaan.
Se on samastumisen ansiota.
Tämä langennut syntinen luonto kuoli Jeesuksen kanssa ristillä.
Tapaan ihmisiä, jotka pakenevat ongelmiaan matkustelemalla.
Todellinen ongelma kulkee heidän mukanaan.
Vanhaa minää ei voi paeta matkustelemalla.
On vain yksi pakokeino, Jeesuksen kuolema puolestamme.
Samastumisen toinen puoli on samastuminen Jeesuksen kanssa.
Se tapahtuu uskon kautta.
Teemme sen, koska se on Raamatun mukaan totta.
Seuraavaksi mainitsen samastumisen viisi askelta.
Ensiksikin me kuolemme Hänen kanssaan.
Se on mennyt muoto. Se tapahtui tiettynä hetkenä historiassa.
Kol. 3:3:ssa Paavali kirjoittaa kristityille: -
"Tehän olette kuolleet." Kristityt elivät yhä tässä maailmassa.
He kuolivat, kun Jeesus kuoli ristillä.
"Teidän elämänne on Kristuksen kanssa kätketty Jumalaan."
2. Tim. 2:11:ssä Paavali kirjoittaa seurauksista.
"Tämä sana on varma:" -
"Jos olemme Hänen kanssaan kuolleet saamme Hänen kanssaan myös elää."
Hänen kuolemansa oli meidän kuolemamme.
Toiseksi samastumme Hänen hautaamiseensa.
Tämä on hyvin tärkeää.
Meidän täytyy samaistua Hänen hautaamiseensa kasteen kautta.
Siksi kaste on niin tärkeä.
Samastuminen Hänen kuolemaansa on sisäistä.
Samastuminen Hänen hautaamiseensa on ulkoinen merkki.
Maissa, joissa vallitsee kristinuskonvastainen voima, -
kaste on kohta, josta ei ole paluuta.
Näin on juutalaisten, muslimien ja muiden keskuudessa.
Jeesukseen uskomiseen suhtaudutaan vihamielisesti, -
mutta kun ihminen käy kasteella, Helvetti on irti.
Samastumme Hänen hautaamiseensa kasteen kautta.
Luetaan Room. 6:4.
"Näin meidät kasteessa annettiin kuolemaan" -
"jotta mekin alkaisimme elää uutta elämää," -
"niin kuin Kristus Isän kirkkauden voimalla herätettiin kuolleista."
Samaistumme Hänen hautaamiseensa kasteessa.
Kastekokousten pitäisi olla kaksoiskokouksia.
Hautaamista kuuluu seurata ylösnousemus.
Voimme nousta kuolleista vain, jos meidät on haudattu.
Kol. 2:12:ssa Paavali sanoo jälleen: -
"Kasteessa teidät yhdessä Hänen kanssaan haudattiin" -
"ja herätettiin eloon, kun uskoitte Jumalaan," -
"joka voimallaan herätti Kristuksen kuolleista."
Kun olemme Hänen kanssaan haudatut kasteessa, -
voimme seurata Häntä kaikkeen, mikä tapahtui hautaamisen jälkeen.
On kolme vaihetta. Ne mainitaan Ef. 2:ssa.
On myös muita kohtia, mutta luetaan Ef. 2:4-6.
"Jumalan laupeus on niin runsas ja Hän rakasti meitä niin suuresti," -
"että Hän teki meidät, rikkomustemme tähden kuolleet," -
"eläviksi Kristuksen kanssa."
"Armosta teidät on pelastettu."
"Jumala herätti meidät yhdessä Kristuksen Jeesuksen kanssa" -
"ja antoi meillekin paikan taivaassa."
Meidät on tehty eläviksi yhdessä Jeesuksen kanssa.
Jeesus nousi haudasta elävänä.
Meidät herätetään kuolleista.
Lisäksi meidät asetetaan Jeesuksen kanssa taivaallisiin.
Jeesushan istuu taivaassa valtaistuimella.
Voisi sanoa, että meidät nostetaan valtaistuimelle.
Me siis kuolemme, meidät haudataan, tehdään eläviksi, -
herätetään ja asetetaan valtaistuimelle.
Käytetäänpä sormia kaikki yhdessä.
Hänen kanssaan olemme kuolleet, meidät on haudattu, -
tehty eläviksi, herätetty ja asetettu valtaistuimelle.
Me emme pysty saavuttamaan sitä omalla voimallamme.
Emme voi teoin saada sitä aikaan.
Emme voi millään tavalla ansaita sitä.
Saamme sen osaksemme ainoastaan uskon kautta.
Yksin uskon kautta.
Jos käsitämme pelastuksen laajuuden, -
olisi tyhmää ja naurettavaa yrittää ansaita sitä töin.
Monet tunnustuksellisetkin kristityt luulevat, -
että heidän täytyy yrittää ansaita pelastus.
Siksipä he eivät juurikaan nauti pelastuksesta.
Jumala ei anna sitä sille, joka kuvittelee voivansa ansaita sen.
Siksi syntisen on helpompi tulla uskoon kuin kirkossakäyvän.
Minä kuuluin pahimpiin synnintekijöihin.
Samaan aikaan eräs uskonnollinen mutta pelastumaton tuli uskoon.
Hyppäsin heti kaikkeen mukaan. Sain Hengen kasteen ja lahjoja.
Tuolta toiselta sama kesti kuukausia.
Hän luuli, että ne pitää ansaita.
Haluan jakaa kanssanne kauniin ajatuksen.
Se löytyy Ef. 2:7:stä.
Paavali puhuu eläväksi tekemisestä, ylösnousemisesta -
ja valtaistuimelle asettamisesta.
Ef. 2:7:ssä paljastetaan Jumalan tarkoitus.
"Osoittaakseen kaikille tuleville aikakausille," -
"kuinka äärettömän runsas on Hänen armonsa ja hyvyytensä," -
"kun Hän antoi meille Kristuksen Jeesuksen."
Se on hämmästyttävä ajatus.
Me olemme oleva ikuisesti koko maailmankaikkeudelle -
osoitus Jumalan armon äärettömästä runsaudesta.
Aina kun Jumala haluaa osoittaa luoduilleen armonsa määrän, -
Hän sanoo: "Katso näitä ihmisiä. He ovat lähelläni."
"He ylistävät minua. He ovat lapsiani."
"He olivat syntisiä, kapinallisia, karkotettuja, hyödyttömiä," -
"vihollisiani, mutta vedin heidät lähelleni ikuisiksi ajoiksi."
Toivottavasti olet varautunut siihen.
Läpi ikiaikojen sinä olet osoitus Jumalan armosta.
Armoa ei voi ansaita.
On monia asioita, joita emme voi täysin ymmärtää.
Tietyllä tavalla ajattelen, että Jumala salli synnin tapahtua, -
jotta Hänellä olisi jotakin, millä Hän voi osoittaa armonsa.
Hän ei hyväksynyt syntiä, mutta kun synti tapahtui, -
Hän sanoi: "Nyt voin osoittaa maailmankaikkeudelle armoni."
Hän oli osoittanut luonteestaan monia piirteitä, -
mutta Hän ei ollut vielä osoittanut armoaan.
Hän käyttää meitä siihen.
Jumala osoittaa kauttamme maailmankaikkeudelle -
armon todellisen luonnon.
Ihanaa!
Hieman myöhemmin Ef. 2:ssa Paavali sanoo: -
"Me olemme Jumalan tekoa, luotuja Kristuksen Jeesuksen yhteyteen" -
"toteuttamaan hyviä tekoja," -
"joita tekemään Jumala on meidät tarkoittanut."
Paavalin mukaan me olemme Jumalan tekoa.
Kreikan sana on "poiema", joka merkitsee: "runo".
Se tarkoittaa taiteellista mestariteosta.
Me olemme Jumalan luovuuden taidonnäyte.
Kun Jumala haluaa osoittaa maailmankaikkeudelle neroutensa, -
me olemme Hänen taidonnäytteensä.
Se on jännittävää.
Minua siunaa se, että osoittaakseen voimansa -
Jumala haki taidonnäytteensä materiaalin romukasasta.
Ymmärrättekö sen?
"Voin tehdä mistä vain mitä vain."
Jumala loi tähdet, auringon, meret ja puut.
Osoittaakseen luomis- kykynsä mahtavuuden -
Jumala halusi käyttää ihmiskunnan rikkinäisiä rippeitä.
On olemassa eräs laulu, jossa sanotaan: -
"Rikkinäiset elämät, särkyneet palaset, siksi kuolit Golgatalla."
Hän kuoli, jotta Hän voisi luoda rikkinäisyydestä taidonnäytteen.
Mikä sanoma! Mikä oivallus!
Ellet ole innostunut pelastuksesta, en tiedä, miten pelastunut olet.
Meitä sanotaan fanaatikoiksi, jos hypimme ja lyömme käsiämme yhteen.
Olin loogikko ennen uskoontuloa.
Iloitseminen on looginen vastaus Kirjoitusten oivaltamiseen.
Pelastukseen tyynesti suhtautuminen on täysin epärealistista.
Iloitaanpa pelastuksesta hetken.
Noustaan ylös. Palvotaan Herraa.
Kerrotaan Hänelle, että uskomme sen, mitä Hän on sanonut.
Kiitos, kiitos, kiitos, Herra Jeesus.
Kiitetty olkoon nimesi. Uskomme Sinuun, Herra!
Meidät on armosta pelastettu, ilman omaa ansiotamme.
Kiitän nimeäsi! Kiitos, Herra Jeesus.
Aamen! Kiitos Herralle!
Sano vierustoverillesi: -
"Olen armosta pelastettu ilman omaa ansiotani."
Istuudu ja kokoa itsesi.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Marianne Tenetz